ભારતીય રાષ્ટ્રીય કોંગ્રેસના અધ્યક્ષ સોનિયા ગાંધીએ વડાપ્રધાન નરેન્દ્ર મોદીને એક પત્ર લખ્યો છે, તેમણે આ પત્ર મહિલા આરક્ષણના મુદ્દે લખ્યો છે. ઉત્તર પ્રદેશથી રાયબરેલીના સાંસદ સોનિયા ગાંધીએ પીએમ મોદીને પત્રમાં લખ્યું છે કે, તમને યાદ હશે કે, 9 માર્ચ, 2010ના રોજ રાજ્યસભા દ્વારા મહિલા આરક્ષણ બિલ પાસ કરવામાં આવ્યું હતું. ત્યારથી આ બિલ કોઇ ને કોઇ કારણોસર લોકસભામાં અટકેલું છે. હું તમને આગ્રહ કરું છું કે, તમે લોકસભામાં પણ તમારા બહુમતનો લાભ લઇ મહિલા આરક્ષણ બિલ પાસ કરાવો.